钦定古今图书集成/明伦汇编/氏族典/第411卷 > 《廖用贤尚友录》 > 杜诗
## 钦定古今图书集成/明伦汇编/氏族典/第411卷 > 《廖用贤尚友录》 > 杜诗

按《后汉书杜诗传》：“诗字公君，河内汲人也。少仕郡功
曹。更始时，辟大司马府。建武元年，三迁为侍御史，拜
成皋令。再迁为沛郡都尉，转汝南，所在称治。七年，迁
南阳太守。性节俭而政治清平。时人方于召信臣，故
南阳为之语曰：‘前有召父，后有杜母。视事七年，政化
大行。十四年，坐遣客为弟报仇，被征，会病卒’。”